Source: https://finlex.fi/fi/laki/alkup/1994/19941368
Timestamp: 2020-08-08 15:14:30+00:00
Document Index: 23450249

Matched Legal Cases: ['§2', '§4', '§6', '§8', '§11', '§12', '§13', '§14', '§15', '§16']

Asetus patentti- ja rekisterihallituksesta annetun… 1368/1994 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1994 › 1368/1994
Kauppa- ja teollisuusministerin esittelystä muutetaan patentti- ja rekisterihallituksesta 21 päivänä elokuuta 1992 annetun asetuksen (799/92) 1 ja 2 §, 4 §:n 1 momentin 4 kohta, sellaisena kuin se on 11 päivänä helmikuuta 1994 annetussa asetuksessa (112/94), 6 §:n 1―3 momentti, 8 §:n 1 momentti ja 11―16 § seuraavasti:
Kaupparekisteriasioissa patentti- ja rekisterihallituksen paikallisviranomaisina toimivat kihlakuntien rekisteritoimistot. Muista alueellisista tehtävistä määrätään tarkemmin työjärjestyksessä.
4) nimittää pääjohtajan esityksestä linjanjohtajat, joista yksi on ylijohtaja ja muut teollisoikeusneuvoksia;
Patentti- ja rekisterihallituksen päällikkönä on pääjohtaja. Hänen apunaan toimivat linjanjohtajat.
Linjat jakautuvat tulosyksiköihin työjärjestyksen määräämällä tavalla. Linjanjohtajat toimivat tulosyksiköiden päällikkönä, siten kuin työjärjestyksessä määrätään.
Lisäksi patentti- ja rekisterihallituksessa on muuta virkasuhteessa olevaa henkilökuntaa. Patentti- ja rekisterihallituksessa voi olla myös työsopimussuhteessa olevaa henkilökuntaa.
Linjanjohtajat ja muut yksiköiden päälliköt avustavat pääjohtajaa viraston johtamisessa.
Pääjohtajalta vaaditaan oikeustieteen kandidaatin tutkinto tai muu virkaan soveltuva ylempi korkeakoulututkinto sekä hyvää hallinnon ja talouselämän tuntemusta sekä käytännössä osoitettua johtamistaitoa.
Yritys- ja yhteisölinjan sekä tavaramerkki- ja mallilinjan linjanjohtajalta vaaditaan oikeustieteen kandidaatin tutkinto, kokemusta hallinnollisissa tehtävissä sekä perehtyneisyyttä viraston toimialaan. Patentti- ja innovaatiolinjan linjanjohtajalta vaaditaan diplomi-insinöörin tutkinto tai muu virkaan soveltuva ylempi korkeakoulututkinto sekä kokemusta hallinnollisissa tehtävissä ja perehtyneisyyttä teollisoikeuksiin.
Pääjohtajaa ja linjanjohtajia syytetään virkavirheestä Helsingin hovioikeudessa.
1 §2 §4 §6 §8 §11 §12 §13 §14 §15 §16 §